**ОТЧЕТ ЗА ИЗВЪРШЕНИТЕ ДЕЙНОСТИ и ИЗРАЗХОДЕНИТЕ**

**СРЕДСТВА ПРЕЗ 2018 година от Н.Ч.,,Харалампи Георгиев-**

 **1915“ с.Рибен**

**06.01.2018г**.- ,,Йорданов ден“-По традиция от църквата се изнася плащеницата на центъра пред чешмата и в присъствието на 30 човека се извърши молитва и Водосвет от отец Иван за здраве и благоденствие на рибенчани.С шествие до р.Вит бе хвърлен кръста и най-смелите мъже се хвърлиха в студената вода да го извадят.От тримата смелчаци победител бе Ивайло Димитров.Всички получиха парична награда за смелостта си.

Снимков материал е публикуван във фейсбука на страницата на читалището.

**07.01.2018г.-**,,Иванов ден“-Стара и дългогодишна традиция,която се поддържа от младежите на с.Рибен.В ранни зори младежите облечени в костюми на птици,животни и хора обикалят селото за да прогонят злите сили от домовете на хората.Особено внимание се отделя на именниците,които не са малко в селото ни.Участваха 25 младежи ,като шествието приключва на обяд пред кметството за да венчае кмета Иван и Иванка.Играят се кръшни хора от всички присъстващи на центъра.

**11.01.2018г.-**Световен ден на думата,,Благодаря“,с която изказваме своето уважение и почит към възрастните,близките,познатите.

**21.01.2018г.-**,,Бабин ден“-По стар стил всяка година празнуваме този зимен женски празник,посветен на родилната помощ и медицинския персонал.От здравната служба с музика и хора се довеждат д-р Ванчев и сестрата Нина,които официално се посрещат както е обичаят от най-възрастната баба с менче с вода,сапун и кърпа.Това е знак на благодарност,уважение за грижите към новородените деца,майките.С тържествен обяд,песни ,хора от самодейците при читалището ,подаръци да медицинския персонал преминава този хубав празник.

**27.01.2018г.-**Гордеем се,че нашия самодеец Петър Юриев Петров участва в предаване-то по БНТ 1 ,,Иде нашенската музика“ на Даниел Спасов с виртуозното си изпълнение под мотото Акордеонистите преди и сега.Той се представи редом с големите музикан-ти Здравко Георгиев и Ангел Назлъмов.

**14.02.2018г.-**,,Трифон Зарезан“-В ПК,,Втора младост“ с.Рибен съвместно с читалището отпразнувахме празника на лозаря и винаря,като всеки производител на вино донесе и почерпи по случай празника.Присъстващите оцениха най-хубавото и пивко вино,а празника продължи с много музика,песни и танци.

**19.02.2018г**.-На днешната дата се навършиха 145 год. от обесването на Васил Левски,

основна фигура в българското освободително движение.Направено бе табло със снимки от неговата революционна дейност и живот,припомнихме незабравимите му слова към българския народ.

**21.02.2018г.-**На този ден се проведе в РБ,,Христо Смирненски“ гр.Плевен работен семинар със секретарите на читалищата на тема,,Електронен регистър на Министерст-во на културата за попълването на информационната карта за 2017г.

Тази дата е и Световен ден на майчиния език за насърчаване на езиковото и културното многообразие.В нашето село има различни етноси с които се разбираме прекрасно и живеем спокойно заедно.

**01.03.2018г**.- Ден на самодееца и Баба Марта-По случай този ден поздравителен адрес към самодейците направи секретаря на читалището Маргарита Христова,като им пожела здраве,спокойствие и да предават своите знания и умения на младото поколение.

**03.03.2018г.-**Тази дата е велика за българите и отпразнувахме 140 год. от Освобожде-нието на България от турско робство.Във възрожденска обстановка в клуба на Съхрани българското се състоя богата литературно музикална програма. Важни исторически данни изнесоха секретаря на читалището и Петър Юриев,състоя се рецитал посветен на Освобождението от учениците на Росица Ненчева,стихове,патриотични песни.Проведе се викторина от учениците,като участваха отборите Патриоти и Родолюбци.Двата отбора бяха подготвени много добре и завършиха с еднакви точки.Те бяха оценявани от 3 членно жури. Гордеем се ,че имаме от нашето село опълченец Иван Ганчев

участвал в V опълченска дружина и отдаваме своята почит и уважение към него.

Накрая всички получиха почерпка от ЕТ,,Юри Петров“ с.Рибен.

**08.03.2018г**.-Международния ден на жената-В празнична обстановка и богата музикал-на програма от самодейците при читалището с тържествен обяд от Юри Петров наш спонсор отпразнувахме този ден. Поздравителен адрес към всички жени направи секретаря на читалището Маргарита Христова,а Величка Петрова и Милка Шамлийска рецитираха стихове посветени на жената.С много песни,игри,настроение премина този хубав празник.

**22.03.2018г.-**Международен ден на водата и опазването на околната среда-Дискусия с присъстващите в читалището за привличане вниманието на децата за опазване на природата,необходимостта от водата, нейното значение и опазването и през 21 век.

**26.03.2018г.-**Съвместно с ДГ с.Рибен започна празника на Седмицата на детската книга с много приятни и различни мероприятия под мотото на инициативата ,,Всички заедно можем“.Заниманията включиха четене на приказки от ученици на децата,разглеждане на илюстрации с приказни герои,разказване на приказки ,музикална драматизация на приказката,,Дядо и ряпа“,ревю на любими приказни герои от децата.

Заниманията включиха четене на приказки от ученици на децата,разглеждане на илюстрации с приказни герои,разказване на приказки ,музикална драматизация на приказката,,Дядо и ряпа“,ревю на любими приказни герои от децата.

**28.03.2018г.-**Проведено бе Годишното отчетно събрание на читалището за извършени-те дейности през 2017год.

**30.03.2018г.-**,,Лазаров ден и Цветница“-В ДГ на с.Рибен бяха пресъздадени от децата най-светлите и хубави български детски обичаи чрез мултимедия,танци,песни и стихчета.Изработена бе от децата и някои от майките на пролетна украса и се състоя пролетна изложба.Почерпка и поздравления децата получиха от секретаря на читалището за талантите,които показаха през седмицата.

**31.03.2018г.-**,,Лазарица“-На самия ден малки момиченца от 3-5год.облечени в народ-ни носии,закичени с венци от цветя и кошнички в ръце обикаляха домовете на хората и пееха песнички посветени на св.Лазар.Получиха дарове от яйца и лакомства.Снимков материал е качен на страницата на читалището във фейсбук.

**01.04.2018г.-**Ден на хумора и шегата,който отбелязахме съвместно с пенсионерите от ПК,,Втора младост“с.Рибен с разказване на вицове и смешни преживявания от живота на присъстващите.

**02.04.2018г-**Международен ден на детската книга,като в библиотеката присъстваха дечица с родителите си и бяха запознати с детската литература в нашата библиотека.

**08.04.2018г.-**Ден на ромите,който съвпадна и с друг голям празник Великден-С много музика,песни ,танци от ромите,с надпревара за най-здравото яйце между децата и футболна среща между младежите и ветераните на с. Рибен с резултата 7:4 отбелязахме двата празника.

**18.04.2018г.-**Международен ден за опазване паметниците на културата,като паметника пред църквата св.Николай бе почистен и освежен с цветя.

**23.04.2018г.-**Световен ден на книгата и авторското право-С присъстващите деца разговаряхме за значението на една книга,какво ни дава тя,как и кой може да напише една книга.Книгата е прозорец към света.

**28.04.2018г.-**В с.Ореховица за пореден път се проведе ХІV Общински преглед на самодейните колективи под мотото,,С музика,песен и танц в сърцата“.Прегледа имаше състезателен характер.Ние взехме участие с вокалната група в І-ва категория за стари градски и хумористични песни с песните,,Заспали чувства“ и ,,Аз си имам две съседки“ с корепетитор Петър Юриев.Жури от специалисти оценяваше изпълненията и въпреки доброто си представяне не се класирахме.Участие взеха още Севдалина Йорданова

Анастасия Кръстева,Здравка Тодорова,Янка Велкова и Маргарита Иванова.

Снимков материал е качен в интернет на страницата на читалището.

**06.05.2018г.-**Ден на българската армия-св.Георги Победоносеца-На този ден отдаваме почит и уважение на загиналите във войните рибенчани пред паметника на църквата с кратко есе послучай празника от секретаря на читалището, едноминутно мълчание и поднасянето на цветя.

**09.05.2018г.-**Ден на Европа-Това е един от начините на този ден хората от различни нации да се чувстват обединени европейци.От читалищната уредба се носеха песни и маршове символизиращи стремежа към мир и единство.

**10.05.2018г.-**На този ден отпразнувахме всички колеги своя празник-Ден на библиотекаря/11.05./с гостуването на читалищните работници от общините Долна Митрополия и Долни Дъбник в община Гулянци с обмяна на опит помежду ни.Една интересна и вълнуваща среща с колегите свързана с опита и начина на работа в отделните читалища.

**24.05.2018г.-**Ден на славянската писменост и култура,честване на 90 години от първия изигран футболен мач на пистата в с. Рибен с отбора на с.Божурица-В тържествена обстановка на пистата отбелязахме празника с музика,спортни занимания.

Поздравителен адрес прочете секретаря на читалището Маргарита Иванова,след което бе даден старт на колоезденето за децата 20 на брой от 4год. – 11год. в три етапа.Гости на празника бяха г-н Александър Печеняков и депутата Стефан Бурджев.Медалите,лакомствата и почерпката за всички присъстващи бе подсигурена от ЕТ,,Красимир Георгиев“ и Даниела Георгиева.Футболната среща между отборите на Рибен и Божурица завърши с 3:6 за Божурица.

**31.05.2018г**.-Световен ден без тютюнопушене-Кратка беседа с децата за вредата от тютюнопушенето върху тяхното здраве.

**01.06.2018г**.-Международен ден на детето-Пред читалището в празнична обстановка с много музика и настроение се проведе детския празник с участието на децата от ДГ,,Божур“с филиал с.Рибен.Щафетните игри на децата доставиха огромно удоволствие на присъстващите деца и родители,както и стихчетата,модното ревю.Най-вълнуваща бе срещата с клоуна Гого по инициатива и спонсорството на Петър Юриев-организатор културно масовата дейност при Н.Ч.,,Хар.Георгиев-1915“.Всички 30 деца получиха детски играчки от читалището за празника.

**02.06.2018г.-**Отбелязахме 142 години от гибелта на Ботев и Ботевата чета с информация за подвизите на четата,вой на сирената и с едноминутно мълчание отдадохме почит и уважение към тяхното безсмъртие и подвизи.

 През м.юни работихме с децата и техните списъци за прочит на дадената им от учителите литература.

**18.06.-21.06.2018г.-** Проведе се заниманието по интереси ,,Да четем в библиотеката“ от деца на възраст 6г.-14г.,които посетиха библиотеката и с голям интерес и желание четоха любими приказки,разкази и стихове от писателите Ангел Каралийчев,Елин Пелин,Братя Грим,Ивайло Петров,Христо Ботев и Иван Вазов.По този начин си създадоха нови приятели по между си.

**28.06.2018г.-** По случай 10-та годишнина от откриването на ПК,,Втора младост“ с.Рибен самодейци от читалището осигуриха музикалната програма и веселото настроение на пенсионерите през целия ден.

 **01.07.2018г**.-Работа с децата от всички възрасти за прочит на литературата по техните

списъци,свързани с учебния процес.

 **06.07.2018г**.-Тенис на маса-Под ръководството на Петър Юриев в парка се проведе игра на

тенис на маса от младежи на възраст 10г.-18г.Бяха сформирани 3отбора,като победители

 станаха Христо Сергеев и Сергей Бориславов.

 **16.07.2018г**.-Читалището съвместно с ПК,,Втора младост“ организирахме екскурзия до

Черепишкия манастир,Искърското дефиле,паметника на Дядо Йоцо гледа.

 **18.07.2018г**.-181 год. от рождението на Апостола на свободата-В читалището с деца се

проведе дискусия,,Какво знаем за Васил Левски“,като присъстваха 8 деца от различни

 възрасти.

 **21.07.2018г**.-Проведена бе екскурзията ,като присъстваха 30 човека от различни

възрасти,които изказаха своите възхищения от хубавата ни родина.

 **23-24.07.2018г**.-В парка на с.Рибен се проведоха игри с каране на колелета от децата на

възраст 6-15г.,като присъствието на момичетата превъзхождаше момчетата.Всеки показа

 свои умения в карането на колело.

 **25.07.2018г**.Направен бе проект от нашето читалище по програма,,Българските библиотеки

съвременни центрове за четене и информираност“ за сумата от 1,119.74лв.до Министерство

 на културата.

 **26.07.2018г**.-Работим с децата и техните списъци,оказваме писмена и устна информация на

възрастните хора,помагаме им в попълването на молбите за отопление към Социално

 подпомагане гр.Долна Митрополия.

 **10.08.2018г.-** Организиране и провеждането на екскурзия на 18.08. с посещение на

исторически места и други забележителности заедно с ПК до гр.Монтана,Клисурския

 манастир,пещерата Магура,Видин,Лом,Козлодуй.

**13и14.08.2018г**.-В читалището се проведоха игри на шах от 7 деца на възраст 10-13г.,като участваха с голям интерес и желание .Някои от тях да се научиха на шах,който много добре развива умствените им способности.

**27.08.31.08.2018г.-**Съвместно с фондация СЕД се проведе ,,Детска седмица“ пред читалището,като се включиха деца от3г.-16г. в забавните игри,рисуването,ръчен труд,развлекателна с картини Библейска история.Участваха 35 деца.Снимкови материали за проведените събития има качени в интернет страницата на читалището.

**06.09.2018г.-**На тази дата отбелязахме 133год. от най-паметните исторически събития –Денят на Съединението на Княжество България с Източна Румелия с маршове и песни посветени на героизма на българския народ.

**10.09.2018г.-**Получихме информацията за одобрените проекти и за голямо съжаление от 12 читалища от нашата област са одобрени само 2бр.---с.Комарево и с.Ореховица.

**15.09.2018г.-**Проведена бе празнична програма от учениците на г-жа Росица Ненчева под наслов,,Здравей училище, сбогом лято“,която се състоя от стихове,песни и танци.

Поздравителен адрес от името на читалището и музикалното озвучаване бе направено от Петър Юриев.

**21.09.2018г.-**Международен ден на мира в Европа и отбелязан с биене на църковната камбана в подкрепа на инициативата,,Нека първият им звън изрече думата МИР.Да оценим колко ценен е мирът за всички нас сега и завинаги.

**22.09.2018г.-** 110 години от Независимостта на България-Този ден тази година отбелязахме с екскурзията до гр.Велико Търново по повод празника.

**27.09.2018г.-** В читалището направихме и изпратихме 34 поздравителни картички на възрастни и трудно подвижни пенсионери съвместно с Председателя на ПК,,,Втора младост“ Иван Кръстев по случай предстоящият празник на възрастните хора.Поздравителни адреси изпратихме от читалището и ПК до в-к,,Трета възраст“гр.София.

 **01.10.2018г.-**Международен ден на възрастните хора,музиката и поезията- В празнична обстановка и тържествено бе отпразнуван този ден с присъствието на 30 човека от ПК,,Втора младост“. От името на читалището секретарят поднесе поздрави-телен адрес до всички пенсионери.Рецитираха се стихове,пяха се песни,играха се хора.Самодейци от читалището поздравиха с песни всички пенсионери.

**04.10.2018г**.-Международен ден за защита на животните-Нека даряваме обич,вни-мание,да помагаме на животните в нужда,да не се отнасяме с жестокост към тях.Целият месец октомври помагахме устно и писмено на възрастните хора,майките с де-ца за попълването на всички документи към Социално подпомагане.

**22.10-26.10.2018г**.-Стартира Националната седмица на четенето,която е организирана от Министерството на образованието и науката с активното участие на децата.Гости на библиотеката бяха децата от ДГ,,Божур“с.Рибен сред които намерихме нови приятели и читатели.Творчеството на Ран Босилек събуди голям интерес при децата.

**23.10.2018г**.-Библиотеката получи дарение от 8 бр.книги в памет на бившата читателка Пенка Каменова от нейната майка Таня Каменова.

**25.10.2018г.-**Читалището и ПК,,Втора младост“организираха и проведоха рекламно-информационна демонстрация съвместно с фирма,,Бек интернешанъл“ с полезна информация за нашето здраве.Присъстваха 30 човека от различни възрасти.

**01.11.2018г**.-Ден на народните будители-В чест на книжовниците,учителите,дейците на образованието,просветата и културата в с.Рибен се проведе празничен концерт от известния смесен хор,,Звъника“гр.Плевен под диригентството на Иванка Делийска .

Богата литературна програма в чест на народните будители изнесоха учениците от ОУ,,Христо Ботев“с.Божурица с р-л Росица Ненчева и децата от ДГ,,Божур“ с р-л Лили Русанова.На всички бивши и настоящи учители бяха поднесени много оригинални картички с образите на будителите от Петър Юриев Петров.Гости бяха кмета Георги Георгиев и Юри Ненчев.

**21.11.2018г**.-Ден на християнското семейство и младеж- Проведени бяха срещи с най-старите семейни двойки и те обясниха тънкостите за едно здраво семейство и един пълноценен християнски семеен живот.

**26.11.2018г.-**Световен ден на информатиката- Посетено бе читалището от хора,които се интересуваха от новостите в информационните услуги.Ползваха интернет за новини,за търсене на работа и всякаква информация.

**05.12.2018г**.-Читалището съвместно с ПК,,Втора младост“организирахме и проведох-ме културно мероприятие с посещението Плевенския ДКТ,,Иван Радоев“ на френската пиеса,,Боинг боинг“,която е част от Годината на европейското културно наследство.

**08.12.2018г.-**Гордост за нашето село е за втори път участието на нашите самодейци Пепи Петров със своята формация в предаването ,,Иде нашенската музика“ и участието на Станка Петрова с прекрасните изпълнения на песните си.Това доказва любовта към музиката и че духът и традициите се предават на младите поколения.

Започна подготовката на коледарите с вечерните репетиции до Коледа.

Участват 7 човека тази година- Христо Сергеев,Божидар Петров,Валери Златанов, Николай Бисеров, Борислав Христов,Сергей Христов и Петьо Валентинов.

**18.12.2018г.-**Посрещане на Коледните и Новогодишните празници в ДГ,,Божур“ с.Рибен,което премина с театралната постановка,,Обущарят“,Поздравителен адрес от името на читалището,програма от стихчета на децата пред Дядо Мраз и раздаването на подаръците.Снимков материал за всяка извършена дейност е качена във Фейсбук.

**19.12.2018г**.-Самодейци от читалището и пенсионери гостувахме в с.Подем послучай Коледните и Новогодишните празници.Участвахме с изпълнението на няколко народни песни с акордеонист Борислав Ненечев.

**24/25.12.2018г.-** ,,Коледуване“-Всяка година подготвяме и организираме от читалището коледарска група,която посещава домовете и пее,благославя стопаните за здраве,мир и благодат.

 ФИНАНСОВ ОТЧЕТ:

**Приходи:** Субсидия 2,5 щата: 20.938.00 лв. **Собствени приходи:**

 Каса: 210.36лв.+ДСК:232.98= 443.34

 ТБО : 47.97 лв. Членски внос: 149.00

 Собствени приход.: 3.019.80 лв. Наем земя : 2.427.46

 **Всичко: 24.005.77лв.** Всичко : 3.019.80

--------------------------------------------------------------------------------------------------------------------------

**Разходи:**

 Заплати и осигуровки: 20.933.40 лв.

 Ел.енергия : 149.31 лв.

 Канцеларски матер.: 135.10 лв.

 Командировъчни : 223.10 лв.

 Други разходи: 2.333.81 лв.

---------------------------------------------------------------------------------------------------------------------------

 Сбор: 23.774.72 лв.

 Касова нал. 31.12.18г. + 200.29 лв.

 В ДСК към 31.12.18г. 30.76 лв.

---------------------------------------------------------------------------------------------------------

 **ВСИЧКО : 24.005.77 лв.**

 СПИСЪЧЕН СЪСТАВ НА НАСТОЯТЕЛСТВОТО:

1.Борислав Ненчев Гинчев - Председател

2.Снежана Стефанова Янакиева- Член

3.Силвия Емилиянова Николова- Член

 СПИСЪЧЕН СЪСТАВ НА ПРОВЕРИТЕЛНАТА КОМИСИЯ:

1.Иван Иванов Кръстев-Председател

2.Милка Йорданова Цветанова-Член

3.Янка Николова Велкова -Член